Tata Harrier Electric Sunroof Price: टाटा हैरियर के साथ अब इलेक्ट्रिक सनरूफ, कीमत 95 हजार
ELECTION_TOPBAND_1573940641145
tata harrier electric sunroof launched at 95100 rupee
नवभारतटाइम्स.कॉम | Updated: 27 Aug 2019, 01:57:21 PM IST
Tata Motors की पॉप्युलर एसयूवी Harrier में सनरूफ फीचर की कमी ज्यादातर ग्राहकों को महसूस होती थी। अब कंपनी ने यह कमी दूर कर दी है। टाटा मोटर्स ने हैरियर एसयूवी में ऑफिशल अक्सेसरी के रूप में इलेक्ट्रिक सनरूफ फीचर पेश किया है। इसके लिए आपको 95,100 रुपये और इंस्टालेशन चार्ज देना होगा। Tata Harrier के नए और मौजूदा, दोनों ग्राहक अपनी एसयूवी में यह सनरूफ लगवा सकते हैं।
टाटा हैरियर के इलेक्ट्रिक सनरूफ H-300 को प्रमुख सनरूफ मैन्युफैक्चरर्स में से एक Webasto कंपनी ने बनाया है। टाटा ने कहा है कि बेहतर क्वॉलिटी सुनिश्चित करने के लिए Webasto के एक्सपर्ट्स हैरियर एसयूवी में सनरूफ लगाएंगे। सनरूफ पर इंस्टालेशन की तारीख से 2 साल की वॉरंटी मिलेगी।
हैरियर एसयूवी 5 वेरियंट्स (XE, XM, XT, XZ और XZ ड्यूल टोन) में उपलब्ध है। इसमें आपको जेबीएल स्पीकर सेटअप, प्रोजेक्टर हेडलैम्प, 8.8-इंच टचस्क्रीन इन्फोटेनमेंट सिस्टम, 7-इंच TFT इंस्ट्रूमेंट क्लस्टर, 6 एयरबैग्स, हिल होल्ड असिस्ट, कॉर्निंग कंट्रोल, इलेक्ट्रिक ट्रैक्शन कंट्रोल समेत कई शानदार फीचर्स मिलेंगे।
पावर की बात करें, तो टाटा हैरियर में 2.0-लीटर का टर्बो डीजल इंजन दिया गया है। यह इंजन 138 bhp का पावर और 350 Nm पीक टॉर्क जनरेट करता है। यह इंजन बीएस4 है और 6-स्पीड मैन्युअल गियरबॉक्स से लैस है। इस एसयूवी की कीमत 13 लाख से 16.76 लाख रुपये के बीच है।
बता दें कि टाटा मोटर्स जल्द इस एसयूवी के इंजन को बीएस6 एमिशन नॉर्म्स के अनुरूप अपडेट करके बाजार में उतारेगी। बीएस6 इंजन वाली हैरियर को हाल में टेस्टिंग के दौरान देखा गया था। इसके अलावा कंपनी हैरियर में ऑटोमैटिक गियरबॉक्स का ऑप्शन भी देगी।
दुनिया की सबसे पावरफुल SUV, कीमत 2.5 करोड़
हाई-परफॉर्मेंस सुपरकार बनाने वाली अमेरिकन कंपनी Rezvani Motors दुनिया की सबसे पावरफुल प्रॉडक्शन एसयूवी (प्रॉडक्शन यानी मास-मार्केट के लिए बनाई जाने वाली) लेकर आई है। तीन वेरियंट (स्टैंडर्ड, एक्स और मिलिट्री) में पेश की गई Rezvani Tank SUV बुलेट प्रूफ समेत कई बेहतरीन खूबियों से लैस है। आइए आपको दुनिया की इस सबसे पावरफुल एसयूवी के बारे में बताते हैं...
टैंक एसयूवी में 6.2-लीटर, V8, सुपरचार्ज्ड इंजन दिया गया है। यह इंजन 1,000 hp का पावर और 1180 Nm पीक टॉर्क जनरेट करता है।
टैंक एसयूवी भारी-भरकम दिखती है। इसका लुक काफी मस्क्युलर है। एसयूवी में दिए गए स्लीक हेडलैम्प्स, एलईडी बार, ब्लैक ग्रिल और चौड़ा साइड प्रोफाइल इसके लुक को काफी दमदार बनाते हैं। नए मैट फिनिश मिलिट्री पेंट शेड में आई यह एसयूवी शानदार दिखती है।
रेजवानी टैंक ऑफ-रोड एसयूवी है। इसकी बॉडी स्टील फ्रेम पर बनी है। इसमें स्पोर्ट्स सस्पेंशन से लैस चौड़े ऑफ-रोड टायर दिए गए हैं, जो इसकी ऑफ-रोड क्षमता को बेहतर बनाते हैं।
रेजवानी टैंक के मिलिट्री वेरियंट में बुलेट प्रूफ ग्लास और डोर, फ्लैट टायर्स, विस्फोटक से सुरक्षा, सेल्फ सीलिंग गैस टैंक, थर्मल कैमरे, खास लाइट्स, सायरन और स्मोक स्क्रीन जैसी कई खूबियां हैं।
रेजवानी टैंक के स्टैंडर्ड वेरियंट की कीमत 1.55 लाख डॉलर यानी करीब 1.05 करोड़, मिलिट्री वेरियंट 2.95 लाख डॉलर यानी करीब 2.10 करोड़ और टॉप मॉडल एक्स वेरियंट की कीमत 3.49 लाख डॉलर यानी करीब 2.48 करोड़ रुपये है।
Web Title tata harrier electric sunroof launched at 95100 rupee(News in Hindi from Navbharat Times , TIL Network)
और जानें:टाटा हैरियर सनरूफटाटा हैरियर एसयूवीटाटा मोटर्सTata Motorstata harrier priceTata Harrier Electric Sunrooftata harrierharrier electric sunroofelectric sunroofauto Newsauto News in Hindiauto Latest Newsauto Headlinesकार/बाइक समाचार